จากไปเพียงร่างแต่รักยังคงอยู่ สามีจุดธูปเรียกภรรยา ขอให้เคียงกันไปตลอด
คุณตาวัย 65 ปี เอารูปภาพตั้งหน้าศพภรรยาติดตัวไว้ตลอด ให้ข้าว อาหารด้วยการจุดธูปเรียกวิญญาณ บอกไปไหนก็ขอให้ไปด้วยกันตลอด จากไปเพียงร่าง แต่รักยังคงอยู่ เผยภรรยาเคยให้ เลขเด็ด งวดนี้ก็มาให้อีกผู้สื่อข่าวพบกับ นายสำเริง แจ้งประสงค์ อายุ 65 ปี ที่กำลังสาละวนกับการปลูกผักสวนครัวหน้าบ้าน โดยที่เบาะนั่งตอนหลังของรถยนต์เก๋ง ยี่ห้อนิสสัน สีขาว หมายเลขทะเบียน 6 กณ 6967 กรุงเทพมหานคร จอดอยู่ใต้ต้นมะม่วงใหญ่ มีรูปภาพระบุชื่อนางประกอบ แจ้งประสงค์ ชาตะ 7 กรกฎาคม 2503 มรณะ 7 มกราคม 2563 โดยมีอาหารคาวหวานหลากหลายชนิด วางอยู่ที่หน้ารูปภาพนายสำเริง เปิดเผยว่า ตนอยู่กินกับนางประกอบมานานกว่า 40 ปี มีลูกชายหญิง 2 คน และเมื่อวันที่ 7 ม.ค. 63 ที่ผ่านมา ภรรยาได้เสียชีวิตด้วยโรคเบาหวาน และไตอักเสบ ตนก็ทำใจลำบาก ที่ต้องสูญเสียภรรยาอันเป็นที่รักไปอย่างไม่มีวันหวนกลับ ซึ่งตนยังคิดถึงภรรยาอยู่ทุกวัน ตลอดเวลาที่อยู่ด้วยกัน แม้ว่าจะลำบากแต่ก็มีความสุข ช่วยกันทำมาหากินสมัยก่อนตนขับรถ 6 ล้อรับจ้าง ภรรยาจะนั่งคู่ไปด้วยทุกครั้ง ซึ่งได้ให้คำมั่นสัญญาต่อกันไว้ว่า แม้ความตายก็ไม่สามารถพรากความรักจากเราไปได้ จนถึงเวลาต้องจากกันจริงๆ คำมั่นสัญญานั้นก็ยังจะคงอยู่ตลอดไป หลังจากทำการเผาร่างภรรยาเสร็จ ก็ได้อธิษฐานว่าขอให้ไปสู่สรวงสวรรค์แต่วิญญาณของภรรยา ขอให้อยู่กับตนเอง ซึ่งคำขอดังกล่าวดูคล้ายเป็นเรื่องจริง หลังจากที่ภรรยาเสียชีวิตไป ในยามค่ำคืนดึกสงัด ภรรยาจะมาหาตนเอง พูดคุยถามสารทุกข์สุกดิบ และมาให้โชคตนเองเป็นประจำ เมื่อได้เงินจากการเสี่ยงโชคก็จะนำไปทำบุญตักบาตร อุทิศส่วนกุศลให้กับภรรยาของตนเองนายสำเริง กล่าวอีกว่า ทุกวันนี้คลายความเศร้าลงไปพอสมควร มีลูกหลานมาให้กำลังใจ ปลอบใจ แต่ก็ยังคงคิดถึงอยู่ตลอดเวลา เมื่อคืนที่ผ่านมา แม่ประกอบได้มาเข้าฝันเพื่อให้โชคกับตนเองอีก ซึ่งพ่อชี้ไปที่ทะเบียนรถ 6 กณ 6967แล้วแต่ใครจะเชื่อ ซึ่งเรื่องโชคที่ได้เมื่อวันที่ 16 มีนาคม 2563 ที่ผ่านมา แม่ประกอบได้มาเข้าฝันตนเองใกล้รุ่งสาง บอกว่าวันเกิดกับวันตายวันเดียวกันเลยนะพ่อ คือเกิดวันที่ 7 ก.ค. ตายวันที่ 7 ม.ค.ทั้งนี้ ตนเองเลยเอาความฝันเลขวันเดิดและวันตาย คือ เลข 77 ไปเสี่ยงโชค และบอกความฝันให้กับครอบครัวและญาติๆ ฟัง ผลรางวัลเลขท้าย 2 ตัว งวดประจำวันที่ 16 มี.ค. 63 คือเลข 77 ซึ่งถูกกันทั่วหน้า ผู้สื่อข่าวได้พูดคุยกันกับคุณพ่อสำเริง จนกระทั่งเวลาเย็น ซึ่งคุณพ่อได้ขอตัวเอารูปภาพแม่ประกอบออกจากรถ ขึ้นไปไว้ที่เตียงนอน ตามเวลาที่แม่เคยพักผ่อน ก่อนที่จะจุดธูปเรียกวิญญาณแม่มานอนน้องหญิง อายุ 32 ปี ลูกสาว กล่าวว่า พ่อแม่รักกันมาก ไม่เคยห่างกันแม้แต่วันเดียว แม่เสียไปกว่า 4 เดือนแล้ว พ่อยังเอารูปแม่มาตั้งคล้องพวงมาลัยสดทุกวัน ไว้ที่ข้างตนเอง ก่อนที่พ่อจะกินข้าวจะจุดธูป 1 ดอก พร้อมกับอาหารคาวหวาน เรียกวิญญาณแม่มากินข้าวพร้อมกัน กลางวันก็จะมีขนม กาแฟ ที่แม่ชอบมาวางไว้ที่หน้ารูปภาพทุกวัน วันละ 2 เวลา เช้าเย็น จนข้างบ้านและเพื่อนบ้านยอมรับในความรักของพ่อที่มีต่อแม่อ่าน ตรวจหวยตรวจหวย 16/5/63 | สลากกินแบ่งรัฐบาล 16 พฤษภาคม 2563 (งวด 1 เม.ย. 63)โค้งสุดท้ายหวย เลขเด็ด งวด 16/05/63 ลุ้นได้ที่ไทยรัฐทีวี-ไทยรัฐออนไลน์ถูกลอตเตอรี่ แวะขึ้นเงินที่ธนาคารออมสิน ธ.ก.ส. กรุงไทย ยกเว้นรางวัลที่ 1มาแล้ว 10 อันดับ เลขเด็ด ขายดี คอหวยเศร้า เลขดัง เกลี้ยงแผงแล้วคอหวยส่องเลขเด็ด งวด 16 พ.ค. 63 จากน้ำมนต์วันเพ็ญ 15 ค่ำของปู่ศรีสุทโธ (คลิป)
คุณตาวัย 65 ปี เอารูปภาพตั้งหน้าศพภรรยาติดตัวไว้ตลอด ให้ข้าว อาหาร ด้วยการจุดธูปเรียกวิญญาณ บอกไปไหนก็ขอให้ไปด้วยกันตลอด จากไปเพียงร่าง แต่รักยังคงอยู่ เผยภรรยาเคยให้ เลขเด็ด
หวยไทยรัฐ16-5-63,หวยไทยรัฐ1-4-63,เลขเด็ด,เลขเด็ด16-5-63,เลขเด็ด1-4-63,ตรวจหวย,หวย